अहमदाबाद। महेसाणा नगर पुलिस ने मयूर पटेल की अंतिम यात्रा के दौरान पथराव और तोड़फोड़ करने के आरोप में 50 से ज्यादा अज्ञात व्यक्तियों के खिलाफ दंगा करने का मामला दर्ज किया है। मयूर अगस्त महीने में पटेल आरक्षण आंदोलन के दौरान जख्मी हो गया जिस वजह से उसकी दो दिन पहले मौत हो गई थी।
महेसाणा प्रभाग थाने में दर्ज प्राथमिकी के मुताबिक, कल अंतिम यात्रा के दौरान 50 से ज्यादा अज्ञात व्यक्तियों ने रेलवे स्टेशन के पास भाजपा दफ्तर पर पथराव किया और कई खिड़कियों के शीशे तोड़ दिए थे। पुलिस उपनिरीक्षक एफ एम चावड़ा ने कहा भीड़ ने तोरन माता चौक के पास एक डेयरी पार्लर के बाहर रखे दूध के कुछ क्रेट भी तोड़ दिए थे। हम मामले की तफ्तीश कर रहे हैं। अभी तक किसी को गिरफ्तार नहीं किया गया है।
आगे की स्लाइड्स में देखें, संबंधित फोटो...
hin_Deva hin_Deva hin_Deva